ยืนยันมีวัคซีนโควิด-19 ฉีดให้ประชาชนตามนัด ขอประชาชนรับฟังข้อมูลการฉีดวัคซีนจากประกาศของสาธารณสุขเป็นหลัก
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวยืนยันว่าสถานีกลางบางซื่อมีความพร้อมกระจายวัคซีนโควิด-19 ซึ่งถือว่าวันนี้เป็นสัญลักษณ์การกระจายวัควีนไปทั่วประเทศและสถานีกลางบางซื่อ เน้นฉีดให้กับบุคลากรขนส่งสาธารณะและกลุ่มที่มีความกลุ่มเสี่ยงสูง โดยในสัปดาห์นี้จะเน้นฉีดครู บุคลากรทางการศึกษาใน กทม. เพื่อรองรับการเปิดเทอมและให้ผู้ปกครองมั่นใจในความปลอดภัย ขณะเดียวกันทางการจีนแจ้งข่าวว่าวัคซีนชิโนแวค กำลังขอใช้ครอบคลุมอายุตั้งแต่ 3 ขวบขึ้นไป โดยขอให้รอผลการอนุมัติอย่างเป็นทางการ ซึ่งรัฐบาลให้ความเชื่อมั่นว่าหากอนุมัติวัคซีนให้ใช้ในระหว่างช่วงอายุใด รัฐบาลก็จะเร่งจัดสรรให้บริการกับช่วงอายุนั้นส่วนกรณีที่มีหลายโรงพยาบาลออกมาประกาศเลื่อนการฉีดวัคซีนนั้น ขอให้ฟังจากประกาศของสาธารณสุขเป็นหลัก ซึ่งสาเหตุที่ทำให้ประชาชนสับสนเพราะฟังจากหลายช่องทาง โดยเฉพาะสื่อโซเชียลมีเดีย ไม่รับฟังจากรัฐบาลโดยตรง ทั้งที่หน่วยงานที่เกี่ยวข้องภายใต้กระทรวงสาธารณสุขได้พยายามชี้แจงให้ประชาชนได้รับทราบแล้ว รวมถึงหลายโรงพยาบาลสังกัด สธ.ก็ได้มาแจ้งข่าวว่าไม่มีการเลื่อนฉัดวัคซีน พร้อมยืนยันว่ามีวัคซีนฉีดให้ประชาชนอย่างแน่นอนตามนัดที่กำหนด